একশো দিনের কাজের টাকা দ্রুত গরিবরা পান, নিশ্চিত করুন’, বড় পর্যবেক্ষণ হাইকোর্টের

কলকাতা: ১০০ দিনের কাজের (100 Day Work Case) বকেয়া টাকা বারংবার চাওয়া সত্ত্বেও দিছে না কেন্দ্র। কৃষি কাজ চালু রাখতে রাজ্যে নিজের কোষাগার থেকে খরচ করছে। তাই আদালতে দ্বারস্থ রাজ্য দাবি রাজ্যের আইনজীবী। রাজ্যের মামলায় সংযুক্ত হওয়ার কোনও অধিকার নেই দাবি কেন্দ্রের। কেন্দ্রের অবস্থান তলব কলকাতা হাইকোর্টের (Calcutta High Court)। ২ ফেব্রুয়ারীর মধ্যে কেন্দ্রকে হফনামা দেওয়ার নির্দেশ আদালতের। ১৭ ফেব্রুয়ারী এই মামলার পরবর্তি শুনানি।

আবেদনকারী আইনজীবী বিকাশ রঞ্জন ভট্টাচার্য আদালতে জানান, কলকাতা হাইকোর্টের নির্দেশ ছিল ২০২৫ সালের আগস্ট এর মধ্যে ১০০ দিনের বন্ধ থাকা কাজ শুরু করতে। কিন্তু সেই নির্দেশ পালন করেনি। রাজ্য ও কেন্দ্রের লড়াই এ ক্ষতিগ্রস্ত হচ্ছে ১০০ দিনের কাজের কর্মীরা। একশো দিনের কাজের টাকা শ্রমিকদের হাতে যাক, পর্যবেক্ষণে চায় হাইকোর্ট। হাইকোর্টের ভারপ্রাপ্ত প্রধান বিচারপতি সুজয় পালের মন্তব্য, “যত দ্রত সম্ভব গরীবরা টাকা পান, সেটাই উদ্দেশ্য আদালতের।” রাজ্যের আইনজীবী কল্যাণ বন্দ্যোপাধ্যায় বলেন, ১০০ দিনের কাজ নিয়ে রাজ্যের আবেদন কলকাতা হাইকোর্ট।বার বার আবেদনের পরেও কেন্দ্র বকেয়া টাকা দিচ্ছে না। শুধুমাত্র নথির আদান প্রদান হচ্ছে ।তাই বাধ্য হয়েই রাজ্যে আদালতের দ্বারস্থ হচ্ছে। বাধ্য হয়ে রাজ্যের কৃষিকাজ কে চালু রাখতে রাজ্যে অন্য খাত থেকে এই টাকা খরচ করছে। কেন্দ্রে আইনজীবী অশোক চক্রবর্তী বলেন, রাজ্যের আবেদন অনৈতিক। কেন্দ্র যে অর্থ দিয়েছে সেই অর্থ ব্যয় এর বিষয়ে প্রচুর গরমিল দেখা গেছে। ভুয়ো জব কার্ড আর ব্যাপারে অনেক প্রমান মিলেছে। দুর্নীতির সঙ্গে যুক্ত রাজ্য সেটা প্রমাণিত। তাই রাজ্যের কাছ থেকে ক্ষমতা কেড়ে নেওয়া হয়েছিল। রাজ্যের বিরুদ্ধেই মূল অভিযোগ ছিল ।

আরও পড়ুন: বিবি গাঙ্গুলি স্ট্রিটে ভয়াবহ আগুন, ঘটনাস্থলে দমকলের ৮টি ইঞ্জিন, ধোঁয়ায় ঢাকল এলাকা

কল্যাণ বন্দ্যোপাধ্যায় বলেন, এটা জনস্বার্থ মামলায়। সুতরাং জনগণের স্বার্থে রাজ্যের এই মামলায় আবেদন জানানোর অধিকার রয়েছে। সায়ন ব্যানার্জি বলেন, ১০০ দিনের কাজ আমরা দ্রব্য সামগ্রী সরবরাহ করেছি কিন্তু টাকা পায়নি এখনও। আদালতের নির্দেশ, রাজ্যের আবেদনের প্রেক্ষিতে কেন্দ্র কে হলফনামা জমা দেবার নির্দেশ প্রধান বিচারপতির ডিভিশন বেঞ্চ। সায়ন ব্যানার্জি আবেদন এর প্রেক্ষিতে প্রধান বিচারপতির নির্দেশ এই আবেদন একক বেঞ্চের কাছে করতে হবে। আইনজীবীর কথা শুনে বিচারপতি বলেন, “আমরা সবাই চাই টাকা পৌঁছে যাক শ্রমিকদের হাতে।” ১৭ ফ্রেবরুয়ারি এই মামলার পরবর্তী শুনানি। উল্লেখ্য, এর আগে সুপ্রিম কোর্ট আগেই স্পষ্ট করে দিয়েছে, বকেয়া টাকা কেন্দ্রকে মেটাতে হবে। কিন্তু তারপরও এই মামলায় কিছু অমীমাংসিত অভিযোগের দ্রুত নিষ্পত্তি চেয়ে ফের কলকাতা হাইকোর্টের দ্বারস্থ হয়েছে রাজ্য।